ભારતીય બેંકોના કરોડો રૂપિયા લઇને ભાગી ગયેલા વિજય માલ્યા બુધવારે લંડનની વેસ્ટમિંસ્ટર કોર્ટમાં સુનાવણી દરમિયાન હાજર રહ્યો હતો. સુનાવણી બાદ કોર્ટની બહાર માલ્યાએ એવું નિવેદન આપ્યું જેનાથી દેશમાં રાજકારણ ગરમાયું છે. માલ્યાએ કહ્યું કે દેશ છોડતા પહેલા તેઓએ નાણામંત્રી અરુણ જેટલી સાથે મુલાકાત કરી હતી. તો સામા પક્ષે અરુણ જેટલીએ પણ સ્પષ્ટતા આપતાં જણાવ્યું કે વિજય માલ્યા મને મળવા ઇચ્છતા હતા, પરંતુ મેં તેઓને સમય આપ્યો નહતો.